《又次韵二首》
宋代·廖行之

年来那复不时须，斗酒珍藏敢罪孥。
安我馈浆穷逆旅，有谁携榼访幽居。
粗粱何择皆庚癸，题品宁当辨酪酥。
自笑悲辛慙杜老，却愁人不食吾余。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。